cyanic-selkie/wikianc huggingface dataset:
Bosnios
Orichens
En os sieglos XI y XII Bosnia estió primero baixo sobiranía bizantina, a traviés d'intermediarios croatas u serbios, dimpués fue adhibita a lo reino serbio de Raška, dimpués estió baixo dominio hongaro, dimpués tornó breument a dominio bizantín, y cuan en 1180 morió Manuel I Comneno os bizantins perdioron o control de Bosnia, control que no recuperoron ni os croatas ni os hongaros, por o que Bosnia esdevinió una entidat politica independient por primera vegada. O estau de Bosnia existió de bella traza dende l'anyo 1180 dica 1463, a pesar d'invasions d'os hongaros, que reclamaban este territorio. Os sobirans bosnios mes prominents fuoron o Ban Kulin (1180-1204), o Ban Stjepan Kotromanić (1322-1353) y o rei Tvrtko I (1353-1391).
En o sieglo XII amaneixió a Ilesia de Bosnia, considerada heretica tanto por os catolicos como por os ortodoxos y que prenió importancia en os sieglos XIII y XIV. Os seguidors d'esta ilesia son conoixius como bogomils, y muitos historiadors la veyen como una extensión d'o bogomilismo que apareixió en Bulgaria. Os historiadors modernos posan en duda que a ilesia bosnia fuese bogomila.
Ana Cris Vicén
Ana Cristina Vicén Pérez, naixita d'Ansó (Chacetania) en 1960, ye una escritora aragonesa. Fablant patrimonial d'aragonés ansotano, diplomata en Machisterio y Filolochía Aragonesa por a Universidat de Zaragoza y secretaria cheneral d'o Consello d'a Fabla Aragonesa.
Bosnios
Orichens
En o sieglo XIV s'imposó a dinastía d'os Kotromanić, Tvrtko I encomenzó una expansión territorial y s'anexionó Hum (Herzegovina) y part de Dalmacia. O principe Lazar de Serbia, que yera en guerra contra os otomans li cedió una part important d'o que huei ye Montenegro en pagas por aduya militar. Tvrtko I se proclama en 1390 como "rei de Serbia, Bosnia, Croacia y Primirje" (o litoral). Cuan en 1391 muere Tvrtko bi ha problemas por a sucesión.
Ana Cris Vicén
Escritora especializata en literatura infantil y chovenil, en aragonés, ha escrito bels libros chunto con Santiago Moncayola, como Animals, animals (1993) u No son indios toz os que fan a tana (2000), publicato por o Consello d'a Fabla Aragonesa en a colección ta ninos O Gua.
Zappeion
O Zappeion (En griego y en alfabeto griego Ζάππειον Μέγαρο, transliterau como Záppeion Mégaro) ye un edificio situau en o Chardín nacional d'Atenas, en o centro d'Atenas, Grecia. Estió construyiu a zaguers d'o sieglo XIX pa estar utilizau en os Chuegos Olimpicos de 1896 celebraus en Atenas, y utilizau en ixes chuegos pa la competicions d'esgrima. Fue utilizau tamién en os Chuegos Entreficaus en 1906 como villa olimpica y en os de 2004 como centro de prensa, en l'actualidat s'usa pa reunions y ceremonias, tanto oficials como privadas.
Bosnios
Dominación Otomana
Bosnia fue absorbida a escape por l'Imperio Otomán y fue dibidida en Sanchacs (districtos administrativos y militars). En 1580 Bosnia y parz mugants de Croacia y Serbia adquirioron a categoría de Elayet, o provincia de l'Imperio, que conservó dica a fin d'o dominio otomán.
Muita población se convierte a l'islam. Bi ha una teoría popular que explica a conversión de muitos bosnios a lo islam por que ixo permitiba a los bogomils de continar estando diferents tanto d'os catolicos como d'os ortodoxos. Manimenos s'ha de fer notar que os albaneses no heban estau bogomils y tamién se convirtioron mayoritariament, que bi ha testimonios de eslaus catolicos de Bosnia que se convirtioron a la relichión musulmana, y que una d'as zonas de Bosnia de mayor predominio musulmán (Bihać) yera una zona croata y catolica. Ye mes verosimil que a conversión a lo islam siga o deseyo d'os sinyors feudals bosnios de conservar os privilechios. Atros puntos de vista lo explican dende un punto de vista economicista: as ciudaz de Sarajevo y Mostar teneban muita presencia musulmana y yera imposible tener una buena vida social u un prestichio social u puyar socialment sin convertir-se a lo islam. Tamién podió influir o deseyo de no pagar o impuesto dito harach que heban de pagar os cristianos.
Os otomans empentoron a repoblación d'o norte y l'ueste de l'actual Bosnia, y se fació sobretot con "vlacos" (s'ha d'aclarir que os otomans diciban vlacos a toz os nativos cristianos de Bosnia y no especificament a los que charraban arrumano), que corresponden a la población ortodoxa y de luenga serbocroata que huei ye mayoritaria en a comarca de Banja Luka.
Cuan os austriacos reconquieren Croacia y Hongría a zaguers d'o sieglo XVII y XVIII Bosnia contina estando una parte de l'Imperio Otomán con gran importancia estratechica. En a guerra de 1683-1699 os austriacos reconquioron Hongría y Eslavonia y muitos musulmans en fuyoron y s'establioron en Bosnia. En 1697 o principe Euchenio de Saboya adrezó un exercito chico enta Bosnia central, amenazó Sarajevo y se'n tornó t'Austria con muitos bosnios catolicos (que dende o punto de vista actual serían croatas). Os austriacos conseguirán ocupar a ribera sud d'o Sava entre 1718 y 1739, y as mugas no cambiarán dica 1918.
As crisis bosnias
En o sieglo XIX os otomans preban d'introducir reformas que no intresan a la oligarquía feudal, que fomentan revueltas. Omer Paixá, un serbio de Croacia, restableix l'orden en 1850 y imposa una administración centralizada. En 1862 os cristianos se sublevan y en 1875 esclata una revuelta campesina en Herzegovina que contina por Bosnia. Os serbios y montenegrins lo refirman. Se produce una crisi internacional que será motivo d'o congreso de Berlín de 1878, que deixará que l'Imperio Austrohongaro ocupe y administre Bosnia-Herzegovina y prenga o control d'o Sanchac de Novi Pazar. En 1882 Bosnia queda baixo un gobernador civil, l'hongaro Béni Kállay, que ocupa o puesto dica 1903.
Bosnia en l'Imperio Austrohongaro y a primera Guerra Mundial
Bosnia-Herzegovina no s'une ni a Austria ni a Hongría y ye un condominio. Bi ha un prochecto de fer un estau serbocroata dentro de l'Imperio Austrohongaro pero no se acabará posando en practica a ideya.
En Bosnia bi ha nacionalistas serbios que deseyan que Bosnia faiga part de Serbia. O 28 de chunio de 1914 l'archiduque Francisco Ferrando muere en un atentau en Sarajevo obra d'o nacionalista serbobosnio Gavrilo Princip. Se demostró que l'atentau heba estau preparau en Belgrado por a sociedat secreta Man Negra dirichida por o cabo d'o servicio d'información d'o Estau mayor serbio. O Gubierno austrohongaro adreza un ultimatum a Serbia que no acepta y conduce a la primera Guerra Mundial.
Bosnia en o periodo d'entreguerras
A zaguers de 1918 Bosnia-Herzegovina desapareix y ye adhibida a lo Reino d'os Serbios, Croatas y Eslovenos. Mientres o Gubierno d'o estau recientment constituito preneba o control de Bosnia-Herzegovina os bosnios musulmans cayoron victimas d'os voluntarios serbios que saqueyaban o territorio. Muitos musulmans se'n fuoron ta Turquía. Una vegada que l'orden yera establiu en a propaganda nacionalista serbia os bosnios yeran presentaus como galvans, maltraballas y inutils y que lis caleba rehabilitación pa recuperar a identidat serbia. En a reforma agraria de 1919 expropioron a los propietarios musulmans. Os bosnios musulmans de totas as clases socials creyan un frente uniu, a Organización Yugoslava, con seu en Sarajevo. En 1929 Bosnia-Herzegovina desapareixe como entidat administrativa y ye repartida en cuatre banovinas con unas mugas que preban de deixar a los bosnios como minoritarios en cadaguna. Os bosnios no podeban influir sobre o Gubierno, dominau por o centralismo serbio. Os bosnios optoron por o yugoslavismo, que lis ofreixeba un refuchio entre os nacionalismos serbio y croata.
Bosnia en a segunda Guerra Mundial
En 1941 tota Bosnia-Herzegovina será adhibida a lo Estau Independient de Croacia, os bosnios serán consideraus croatas y posarán un vicepresident bosnio musulmán.
En 1941 os partisans de Tito son vencius en as montanyas de Serbia y pasan a primers de 1942 a Bosnia. En Bihać fundan un Exercito nacional de liberación. Os alemans contraatacan y lis obliga a reblar y refuchiar-sen en Montenegro. En setiembre de 1943 os italianos capetulan y Tito torna a entrar en Bosnia establindo un Comité de liberación en Jajce.
Entre 1942 e 1944 os ustaixas croatas mirarán d'eliminar a población serbia fendo mortaleras grans. En represalia os guerrillers serbios monarquicos (chetnics) feban mortaleras de bosnios musulmans en as zonas que controlaban. S'organizó una división d'as SS con bosnios musulmans que tamién mataban serbios. Cualques bosnios s'organizaban en unidaz d'autodefensa, pero cada vegada mes yugoslavos de totas as nacionalidaz veyeban que a sola salida yera unir-sen a los partisans.
A guerra d'independencia de Bosnia Herzegovina
Cuan o principio d'a guerra d'independencia croata bi ha tensión en a Republica Socialista de Bosnia y Herzegovina, os bosnios y croatas deseyan a independencia y os serbios s'oposan a esta independencia. Se contempla a ideya d'a partición de Bosnia en tres parz, ideya a la que se oposan os bosnios.
En marzo de 1992 bi ha un referendum boicoteyau por os serbios que proclama a independencia d'a Republica de Bosnia y Herzegovina y poco dimpués se forma a Republica Serbia de Bosnia y Herzegovina que encomienza a guerra prenendo o control d'as zonas de mayoría serbia y atacando zonas con muita población serbia como Sarajevo (a ciudat ye de mayoría musulmana pero os lugars d'a comarca no), Posavina (de mayoría croata pero necesaria pa dar continuidat territorial a los serbios), y ciudaz grans de Bosnia oriental de mayoría musulmana. En a zona de Bosnia oriental cerca d'a muga os bosnios no controlan que bel enclau como Gorazde, Srebenica, Zepa, etc... A lo principio os croatas luitaban contra os serbios chunto con os bosnios y prenen o control d'Herzegovina occidental y muitas localidaz de Bosnia central de mayoría croata u de mayoría musulmana como Kiseljak. Os refuchiaus bosnios d'atras zonas fan que aumente o porcentache de población musulmana en puestos como Mostar.
O 22 de mayo de 1992 a Onu reconoix a independencia d'a Republica de Bosnia y Herzegovina, pero en ixos días os serbios y croatas negocian en secreto a partición de Bosnia. Mientres os bosnios, que no s'heban preparau pa a guerra, no pueden recuperar as zonas que pierden y tienden a reblar, os croatas mantienen as suyas posicions y funcionan d'una traza cada vegada mes autonoma con respecto a lo Gubierno bosnio, y plegan a fer treguas con os serbios.
En a santmigalada de 1992 se producen os primers enfrentamientos greus entre bosnios y croatas. En octubre de 1992 Bosanski Brod caye en poder d'os serbios, que tienen ya asegurau o corridor entre Banja Luka y Bosnia oriental. Tamién en octubre de 1992 Jajce caye en mans d'os serbios dimpués de combates entre croatas y bosnios por o control de Bosnia Central.
En chinero de 1993 o plan Vance-Owen proposa a división de Bosnia-Herzegovina en 10 provincias autonomas, 3 de musulmanas (Bihać, Zenica y Tuzla), 3 de croatas (Mostar, Kupres y Posavina) y 3 de serbias (Bosnia Occidental, Bijeijna y Herzegovina oriental) y una común (Sarajevo). Os serbios no aceptan y a guerra contina. Tamién en chinero de 1993 bi ha violentos combates entre croatas de Bosnia-Herzegovina y tropas musulmanas.
Se suceden plans de paz que no se aceptan y altos o fuego que no se respetan. A Unión Europea se mostró un intermediario ineficient y iba estando substituyida por Estaus Unius. O principal d'a guerra yera o enfrentamiento de croatas y bosnios en Bosnia central. A guerra yera perén en Gornji Vakuf. En chunio de 1993 bi ha una ofensiva bosnia musulmana en Travnik contra os croatas, os croatas pierden a ciudat y se refuchian en territorio ocupau por os serbios. O 28 d'agosto de 1993 s'estableix oficialment a Republica croata de Herzeg-Bosnia. En octubre de 1993 bi ha atra ofensiva musulmana en Vares en a que os croatas fuyen d'a ciudat perdiu. Os serbios, que ya teneban lo que quereban se limitaban a ir ocupando as ciudaz que resistiban aisladas en Bosnia Oriental u a abanzar por Bosnia Central aproveitando que i luitaban os croatas y bosnios.
Os bosnios yeran mes lumerosos y poquet a poquet prenioron o control de muitas localidaz de Bosnia central. En Bosnia central os serbios y croatas yeran aligaus pero en Herzegovina os serbios yeran aligaus d'os bosnios. En Bihać os bosnios locals s'heban declarau autonomos d'os bosnios de Sarajevo, teneban o refirme d'os serbios y encomenzó una guerra en a que as autoridaz de Sarajevo forachitoron a los bosnios autonomistas.
Os serbios prenioron Srebenica y facioron una gran mortalera, (mes rapida y gran que as atras que heban feito en atras ciudaz de Bosnia Oriental). Por ixos mesmos tiempos l'exercito croata de Bosnia aduyau por l'exercito croata abanzoron por Bosnia Occidental cerca d'a muga pa aislar a capital de Krajina Knin.
En verano de 1995 a guerra cambió de tot. Os croatas heban recuperau Krajina y os bosnios de Bihać ya no yeran rodeyaus de serbios y podioron abanzar enta l'este. Un nuevo atentau en Sarajevo estió enchaquia pa que a Otan bombardeyase as posicions serbias arredol de Sarajevo. Os croatas de Bosnia central abanzaban por a meseta de Kupres y recuperoron Jajce. Os bosnios de Bosnia central tamién abanzoron enta l'ueste y ocuporon enclaus serbios que i heba en a mesma Bosnia central. Os serbios d'a comarca de Banja Luka reaccionoron con mes expulsions y mortaleras.
Estaus Unius forzó que o 21 de noviembre de 1995 se firmase a paz de Dayton, que divide o estau bosnio en dos entidaz pseudoestatals: a Federación croata-musulmana y a Republica Serbo-bosnia.
Ana Cris Vicén
Tamién ye autora d'o libro Bocabulario de l'ansotano (1991) y de bels articlos como Toponimia d’Ansó, en a revista Fuellas (1990) u Chustizia política en O Espiello (2003), entre atros.
1716
Atros países
right|thumb|250px|O rei [[Carlos III d'Espanya, naixito o 20 de chinero de 1716.]]
Sudanell
Sudanell ye un municipio catalán de la comarca de lo Segrián, en la provincia de Leida.
La suya población ye de 887 habitants (2009), en una superficie de 8,36 km² y una densidat de población de 106,10 hab/km².
Cheografía
La localidat de Sudanell se troba situata a 154 metros d'altaria sobre lo ran de la mar.
Rosario (Archentina)
A ciudat de Rosario ye situata en o centro-este archentino, en a provincia de Santa Fe. Ye a tercera ciudat más poblata d'Archentina, dimpués de Buenos Aires y Cordoba; y ye un important centro cultural, economico, d'amostranza, financiero y d'ocio. A ciudat ye integrata en o clamato Triángulo Agrario (Trianglo Agrario en aragonés), chunto con os lugars de Pergamino y Venado Tuerto.
A suya situación en a marguin occidental d'o río Paraná, en a Hidrovía Paraná-Paraguay. Sobre dito río ye un puerto de 140 ha., que exporta amán d'o 70% d'os cerials d'o país.
Antimás ye o centro de l'aria metropolitana d'o Gran Rosario, o tercer nuclio poblacional d'o país. En o Censo Nacional de Población de 2010 d'o Instituto Nacional de Estadística y Censos (en aragonés Instituto Nacional d'Estatistica y Censos) a población d'o departamento Rosario (a ciudat y 23 localidaz d'a redolada) yera de 1.193.697 personas. Seguntes o mesmo censo, o municipio de Rosario teneba una población de 948.312 habitants.
Toponimia
O nombre de Rosario tién o suyo orichen en a Virchen d'o Rosario, quala imachen ye en a seu d'a ciudat, en o mesmo lugar a on estió a capiella advocata a dita virchen.
En l'anyo 1823 o municipio recullió o titol d'«Ilustre y Fiel Villa», clamando-se dende allora como Villa del Rosario (Villa d'o Rosario). Poco dimpués, en 1852 a localidat fue esleita ciudat con o nombre de Ciudad del Rosario (Ciudat de Rosario), popularment como el Rosario de Santa Fe u simplament como El Rosairo.
Dende o sieglo XX, a nomenclatura oficial d'a ciudat ye Rosario de Santa Fe, con l'obchetivo de no entivocar-se con o nombre de altras localidaz como Rosario del Tala, Rosario de Lerma u Rosario de la Frontera, por eixemplo.
Historia
En primerías d'o sieglo XVII en o camín clamato Camino Real, que une Buenos Aires con Bolivia, apareixe un lugar conoixito como Pago de los Arroyos, orichen d'a ciudat.
Ya en zaguerías d'o sieglo XVII y en primerías d'o sieglo XVIII, s'establió a primera población permanent con o Capián Luis Romero de Pineda. Mientres 1719 as tierras d'a parcela de San Miguel del Carcarañal, propiedat d'o fillo de Antonio de Vera Mujica, fuoron compratas por os chesuitas; sinyalando as mugas d'o Pago de los Arroyos. Antimás en a redolada s'establió o Pago del Salado, lugar d'esfensa frent a os indios calchaquíes; y en 1724, Santiago Montenegro s'establió o primer molín.
En o canto d'o río Paraná, o Cheneral Manuel Belgrano, Chefe Militar d'a Expedición d'a Primera Chunta de Gubierno, organizó as baterías esfensivas Independencia y Libertat. A batería Libertat yera en a punta d'a confluyencia entre as carreras Santa Fe y Córdoba, en a plaza Guillermo Brown.
A las 6:30 d'o 27 de febrero de 1812, o lugar asistió a l'acto en que por primera vegada s'enarboló a Bandera d'Archentina creyata por Manuel Belgrano, qui la fació churar a os suyos soldatos. Por isto se diz Cuna d'a Bandera. Encara que l'uso de dita bandera sería desautorizato por o gubierno d'ixas envueltas, sería oficializata quatro anyos dimpués por o Congreso de Tucumán, o 9 de chulio de 1816.
thumb|left|O puerto de Rosario a meyatos d'o [[sieglo XIX (foto de 1868).]]
En 1823, o lugar recibió o títol de villa (ciudat chicota con churisdicción municipal). O 5 d'agosto de 1852, debito a o suyo creiximiento demografico y comercial, Rosario fue declarata ciudat, por iniciativa d'o cheneral Urquiza; convertindo-se pocos anyos dimpués en o principal puerto d'a Confederación Argentina.
Entre 1862 y 1873, Rosario fue proposata y designata como Capital Federal en tres ocasions por o Congreso d'a Nación Archentina, pero os vetos a las leis por parti de Bartolomé Mitre y Domingo Faustino Sarmiento lo impidioron, respondendo a la concentración de poder y a o prochecto unitario de Buenos Aires.
En os zaguers 15 anyos d'o sieglo XIX a ciudad dobló a suya población, en parte debito a la immigración. Por isto y data a important concentración obrera, Rosario se tornó en o epicentro d'o movimiento anarquista archentino. En 1926, o 47 % d'os suyos habitants yeran d'orichen transatlantico, a mayoría arribatos d'Europa (Italia, Espanya, Irlanda, etc.) en os prencipios d'a Primera Guerra Mundial.
En 1969, refirmando o movimiento de masas surtito en a ciudat de Córdoba, treballadors y estudiants salioron a las carreras ta protestar contra o gubierno de facto de Onganía, en un feito conoixito como El Rosariazo. Mientres a dictadura militar autodenominata Proceso de Reorganización Nacional cientos de ciudadans fuoron “desaparecitos” por o gubierno, mientres que a urbe estió subsiede, en 1978, d'a Copa Mundial de Fútbol de 1978 utilizata como propaganda por o rechimen.
En 1978, Rosario soportó eixercicios d'oscurecimiento aintro d'a guerra real y psicolochica que paraba a dictadura militar, en contra de Chile. thumb|Inauguración d'o [[Molimento a la Bandera, o 20 de chunio de 1957.]]
Mientres os disturbios socials de l'anyo 2001, Rosario yera a ciudat con mas aturatos d'o país gosando plegar a livels de pobreza d'o 18.3 % en 2003. Por o tanto se producioron marchas, protestas y a la fin saqueos en Rosario. A represión d'a policia provincial, deixó como saldo l'asasinato de 7 personas. Os suyos nombres yeran Pocho Lepratti, Graciela Acosta, Rubén Pereyra, Juan Delgado, Yanina García, Ricardo Villalba y Walter Campos.
thumb|Situación d'o departamento.
Papaver somniferum
L' adormidera (Papaver somniferum (Linnaeus,1753 ) ) ye una planta d'a orden d'os Ranunculales y familia Papaveraceae que la suya aria de distribución nativa ye prebablement a Mediterrania oriental, pero agora ye enfoscada per as introduccions y lo cautivo antigos, y se naturalizó en gran parti d'Europa y Asia.
The Eternal City (cinta de 1923)
The Eternal City (títol orichinal en anglés; en aragonés A ciudat eterna) ye una cinta de cine mudo dramatica estausunidense de l'anyo 1923 dirichida por George Fitzmaurice seguntes un guión de Ouida Bergère (basau en a novela The Eternal City de Hall Caine). Producida por Samuel Goldwyn a traviés d'a suya productora Samuel Goldwyn Productions y distribuyita por Associated First National, contó como actors prencipals con Lionel Barrymore, Bert Lytell, Barbara La Marr, Richard Bennett y Montagu Love y con una dirección de fotografía a cargo d'Arthur C. Miller.
Sobre a mesma novela en a que se basa o guión d'a cinta s'heba rodau d'antis más (1915) una atra cinta d'o mesmo títol, The Eternal City, dirichida por Hugh Ford y Edwin S. Porter.
Reparto
En a cinta tamién amanixen en revistando las tropas de l'Exercito italiano:
Producción
La guionista Ouida Bergère fació a-saber-los de cambeos en a novela orichinal The Eternal City de Hall Caine, más que más en suprimindo qualsiquier referencia a la relichión en o suyo guión.
O director d'a cinta, George Fitzmaurice, fació plegar una copia d'a cinta en octubre de 1923 a Benito Mussolini, alavez primer ministro d'Italia, qui amaneixeba en a cinta y que heba estau de gran aduya ta la filmación de scenas d'a cinta en molimentos historicos d'a ciudat de Roma y mesmo adchudicando la protección d'o elenco d'a cinta (y amanixendo-ie como extras) a bells batallons de militars de l'Exercito italiano. Asinas, se rodoron scenas en o Coliseu, lo Foro romano, la Vía apia y bellos atros molimentos.
Sinopsi
En a ciudat de Roma lo vagabundo Bruno Rocco tiene cura d'un nino uerfano, David Rossi, dica que l'adopta un medico. Dimpués David esdevieén o prometiu de Roma, la filla d'o medico. Quan muere lo medico, a Bruno y a David los alistan en l'Exercito italiano ta partecipar en a Primera Guerra Mundial.
De mientras, Roma ha esdeveniu una reconoixida escultora con l'aduya d'o barón Bonelli, qui ye en secreto lo chefe d'o Partiu Comunista en a ciudat. Quan David retorna en a ciudat en rematar la guerra, convertiu en un fervient partidario de Mussolini, descubre que la suya novia ye la protechida d'o suyo mortal enemigo.
Conservación
Ye una cinta perdida parcialment. Nomás se conservan dos d'os uieto rollos d'a cinta orichinal, que trobó en 2006 la historiadora d'o cine Giuliana Muscio en los archivos d'o Museu d'Arte Muderno de Nueva York. Ixas partes recuperadas se presentoron en 2014 en o Festival de Cine Mudo de Pordenone (Pordenone, Venecia Chuliana).
Explosión en a planta de butano de Utevo
A explosión en a planta de butano de Utevo estió un desastre que succedió lo 24 de chunio de 1976 en esclatar un cambión cisterna, que portiaba 19.000 kilos de gas propano, en l'interior d'a planta de fabricación de butano en Utevo (Comarca Central, Aragón). A conseqüencia d'a explosión murioron 13 personas, i habió mas de 30 ferius, destruyindo de raso as usinas d'a fabrica.
Cantón de la Costa Sorrosa
O cantón de la Costa Sorrosa (en catalán cantó de la Costa Sorrosa, en francés canton de la Côte Sableuse) ye una división administrativa francesa situata en o departamento d'os Pireneus Orientals, en a rechión d'Occitania, districtos de Ceret y Perpinyán.
A capital d'o cantón ye a localidat de Canet de Rosselló.
Washington Irving
Washington Irving, naixito de Nueva York (Nueva York) o 3 d'abril de 1783 y muerto en Tarrytown (Nueva York) o 28 de noviembre de 1859, estió un escritor, novelista, historiador y diplomatico estausunidense. Dende 1842 dica 1846 estió embaixador d'o suyo país en Espanya, y cuantas d'as suyas obras son de tematica andaluza, como Tales of the Alhambra (1832) u The Chronicles of the Conquest of Granada (1829).
Neunkirchen (Sarre)
Neunkirchen ye una ciudat de Sarre, Alemanya.
Alcaldes
Lista d'alcaldes democraticos dende 1945:
Comoras
A Unión d'as Comoras, Comoras u Comores (dica 2002 Republica Federal Islamica d'as Comoras) ye un país situato en o sudeste d'Africa, en l'extremo norte d'a Canal de Mozambique en l'Oceano Indico, entre o norte de Madagascar y o norte de Mozambique. O país ye formato por tres islas vulcanicas: Gran Comora (Ngazidja), Mohéli (Mwali) y Anjouan (Nzwani), mientres que a vecina isla de Mayotte, reclamada por Comoras, encara pertoca a Francia. Amás bi ha atras chicotas islas en o suyo territorio. O nombre fue adoptato d'a palabra al-Khamar, que significa "islas d'a chicota luna" tal como ye descrito en a suya bandera.
Boeing X-37
Boeing X-37 ye una nau espacial robotica reutilizable que ye operau per la Fuerza Aeria d'os Estaus Unius (USAF). A nau aterriza como un avión y las suyas misions en o espacio son secretas y la suya carga ye desconoixida. O X-37 prencipió como un programa d'a NASA en 1999 pero en 2004 se trespasó a lo Departamento d'Esfensa d'os Estaus Unius.
Libriella
Libriella (Librella en castellano y oficialment) ye un municipio espanyol situato en a Rechión de Murcia, comarca d'o Baixo Guadalentín y partiu chudicial de Totana.
A suya población ye de 4.455 habitants(2008), en una superficie de 56,00 km² e una densidat de población de 79,55 hab/km².
Cheografía
A localidat de Libriella se troba situada a 178 metros d'altaria sobre o livel d'a mar, a una distancia de 20 km d'a ciudat de Murcia, a capital d'a Rechión de Murcia.
Testa di sbarco per otto implacabili
Testa di sbarco per otto implacabili (títol orichinal en italiano, en aragonés Cabeza de puent ta ueito implacables, enguerada en Aragón con o títol en castellano de Brigada suicida) ye una cinta de drama belico de l'anyo 1968 coproducida por o cine italiano y lo cine francés, dirichida por Alfonso Brescia (con o pseudonimo de Al Bradley), con una banda sonora orichinal de Giorgio Fabor y Italo Fischetti, una dirección de fotografía de Fausto Rossi y una producción cinematografica de Tullio Bruschi ta las productoras Rhodes International y Alcinter Film y que conta con un elenco d'actors formau por os actors Guy Madison, Peter Lee Lawrence, Erika Blanc, Philippe Hersent, Massimo Carocci, George F. Salvage, Pierre Richard y Antonio Monselesan, entre d'atros.
A cinta s'ambienta en chunio de 1944 en os días previos a lo Día D con a Operación Overlord con a que prencipió a clamada batalla de Normandía mientres a Segunda Guerra Mundial, y conta la plegada en Normandía d'una unidat especial de paracayidistas que tiene como misión la de destruyir una inatalación militar alemana en a placha d'Omaha. Se rodó en locacions d'Italia.
Capcir
Capcir ye una comarca d'a Catalunya Norte, con capital en Formiguera. Ye situata a lo nord-este d'a sozcomarca de l'Alta Cerdanya y a lo norueste d'o Conflent. A lo norte, fa muga con Occitania. Ye trestallata por o río Aude, que la trescruza de sud ta norte.
A suya población ye de 1.752 habitants (1999) en una superficie de 177 km², con una densidat de población de 9,89 hab/km².
D'a comarca fan parte 7 municipios (u comunas).
1717
Atros países
right|thumb|250px|O rei [[Pero III de Portugal, naixito o 5 de chulio de 1717.]]
Basarán (desambigación)
thumb|right|250px|Estato actual d'o lugar de [[Basarán, en Sobrepuerto.]] Basarán puede fer referencia a:
Etimolochía
O nombre de Basarán tiene una etimolochía incierta y debatida. Bi ha autors que han afirmau que ye un toponimo composau, d'oríchens bascas u proto-bascas, y que se formaría de dos lemas: o primero estaría basa (cillo) u baso (selva) y o segundo aran (val), posiblement combinaus en o sentiu de «cillo d'a val» u «selva d'a val» respectivament.
Manimenos, o filologo Chesús Vázquez Obrador, basando-se en l'alta freqüencia con a que o toponimo amaneix con -e- en a primer silaba en os textos medievals (Beseran y Beserano son as formas principals), defensa que a hipotesi d'a oríchen basca alacetada en lemas con -a- (bas-) ye poco firme, y proposa por contra una oríchen latina d'o toponimo basada en l'antroponimo latino VESERENUS u mesmo en l'adchectivo *VESERENIUS, adchectivización d'o chenitivo d'unatro antroponimo latino prou más conoixito: VESERIUS (radiz de Visorio, como Sant Visorio). Isto significaría que Basarán podría querer dicir «Lo de Veserio».
Campos d'urnas catalano-aragoneses
La cultura de los campos d'urnas s'extendió dende lo Lenguadoc ta Catalunya y la val d'Ebro en lo periodo final de la Edat de Bronze, pervivindo encara en la primera Edat de Fierro.
Cronolochía
La periodización de los campos d'urnas que fació Martín Almagro Gorbea pa lo nord-este de la peninsula iberica ye:
Por lo que pareix los campos d'urnas antigos representan una difusión dende lo Lenguadoc, tradicionalment considerada con movimientos de población que levaban ixa cultura, y los campos d'urnas recients representan una evolución local de los anteriors, sin guaire relación con lo que se desveniba ya a lo norte de los Pireneus. Se considera que bel elemento común entre los campos d'urnas de lo fierro y la cultura de Hallstatt d'Alemanya y Renania (Hallstatt D) s'explicarían por relacions comercials.
Campos d'urnas antigos periodo I
No ye representau en Aragón pero en la redolada de Barcelona corresponde a lo livel Can Missert I y en Lenguadoc a Prével.
Campos d'urnas antigos periodo II
En Barcelona ye representau por lo livel Can Missert II y en Lenguadoc por Hasard I y Tafanel I-II A. Las urnas de Can Missert II son de lo tipo Sassenay, que tamién se troba en Lenguadoc. Pareix que hi habió una expansión enta lo Segre y enta lo sud plegando dica Borriol (Castellón). Se considera n'este periodo la etapa inicial d'ocupación de lo cabezo de Monleón (Casp) en base a la suposición de la presencia d'unos vaixiellos de cuerpo globular, cuello cilindrico y borde convexo.
Campos d'urnas recients
Representan una tercera fase de lo Bronze final, y abarca dende lo 850 a.C dica lo 700 a.C.
N'esta epoca perduran poblaus que ya existiban como lo de Monleón, pero en apareixen de nuevos. De lo sieglo IX a.C ye la famosa estela de Luna, (Val Palmas).
Los poblaus de nueva planta como lo de Pompeya (Sant Per de Calanda) tienen casas de planta rectangular. La fase II de lo poblau de Palermo tien calles nuevas, con casas de planta rectangular, bancas corridas y fogars con recipients de bardo pa mantener las brasas.
En lo chacimiento d'Els Castellets de Mequinenza bi ha una sepultura circular, de tradición megalitica, colectiva que perteneixió a mes de 30 personas, con aixuvars de ceramica acanalada y brazalez de bronze.
Lo livel de Campos d'Urnas recients de lo chacimiento de cabezo de Monleón corresponde a lo periodo III d'esta cultura.
Lo chacimiento de Coll del Moro, Lo livel Zaila I y lo livel I de lo chacimiento Roquizal de Rullo de Favara perteneixen a lo periodo IV de los campos d'urnas recients.
Campos d'urnas tardanos
Son campos d'urnas de la primera Edat de Fierro. Perteneixen a esta etapa cualques livels de los poblaus de Roquizal del Rullo (Favara), Cabezo de Monleón (Casp) y Loma de Brunos (Casp) que ya existiban.
La introdución de la metalurchia de fierro no ye uniforme. L'analís con carbonio 14 amuestra una antiguedat de 500 anyos pa la fase final d'ocupación (u albandono) de la Loma de los Brunos, y 600-630 pa lo fondo de capana y sepulcre de Gavín. En Loma de Los Brunos se vei obchetos de fierro en las sepulturas.
Lo livel Zaila II de campos d'urnas tardanos, lo chacimiento de La Salcediella, (Baixo Mayestrato), lo de Vilaseca IIIB (Tarragona), y Agullana IV (Ampordán), y Taffanel III (Lenguadoc) corresponen con lo periodo V, y talment tamién lo de La fase inicial de La Pedrera en lo Segre-Cinca.
Lo chacimiento de Tossal Redó, Solivella I (Castellón), La Pedrera (Segre-Cinca), Vilaseca IV (Tarragona) Anseresa (Barcelona) Muralla NE (Ampordán), y Taffanel IV (Lenguadoc) corresponden con lo periodo VI.
Miguel Beltrán Lloris indica una succesión de poblaus con voluntat cronolochica, dende lo sieglo VII a.C:
Muitos d'estos asentamientos los albandonan de sopetón en lo sieglo VI a.C, en muitos casos con sinyals d'incendios cheneralizaus. Ixo fa pensar en la presencia de chent enemiga d'identidat y procedencia desconoixida. Bi ha una coincidencia entre l'albandono d'estos poblaus y la formación de la cultura iberica en comarcas vicinas de l'este.
Economía
Yeran pueblos pa qui l'agricultura cerealista yera muito important y que ocupaban las tierras facilment cautivables de las riberas. En la Edat de Bronze final presuntos recient plegaus portadors de la cultura de los campos d'urnas ocupaban altarias inferiors a los 600 m mientres que los portadors de culturas nativas, influius u no por los Campos d'urnas yeran establidas en las partes mes alteras, en especial en o Sistema Iberico terolano.
Puerto Hurraco
Puerto Hurraco ye una pedanía d'o municipio extremenyo de Benquerencia de la Serena situato en a provincia de Badajoz y en a comarca de La Serena. Perteneixe a o partiu chudicial de Castuera y a suya población yera de 135 habitants en o 2009.
Campos d'urnas catalano-aragoneses
Tecnolochía
Por lo que se considera huei, prenioron la tecnolochía de fierro con contactos con griegos y fenicios y no por invasions de pueblos afins de l'atro costau de los Pireneus.
Puerto Hurraco
Historia
O lugar de Puerto Hurraco ye muito conoixito tristament por a mortalera que facioron os chirmans Antonio y Emilio d'a familia d'os Izquierdo, que viviban en Monterrubio de la Serena, por as suyas desavenencias con una familia d'o lugar conoixita como os Cabanillas. Iste feito ye conoixito como a Mortalera de Puerto Hurraco y o suyo resultau fue de nueu muertos, dotze feritos, os dos chirmans Antonio y Emilio condenaus como executors y as tamién chirmanas Luciana y Angela Izquierdo internatas en l'Hespital psiquiatrico de Merida.
Campos d'urnas catalano-aragoneses
Historia
La fin de los campos d'urnas de la primera Edat de Fierro la marca la iberización en la zona oriental y l'aparición de la cultura protoceltiberica en la Meseta oriental y Sistema Iberico interior.
Adscripcions etnicas
Huei s'ha visto que no ye posible diferenciar tan bien unas pocas tandadas d'invasors, y no consideran que hi habió una cultura de Hallstatt en la peninsula iberica, sino que se charra de campos d'urnas de la primera edat de Fierro.
No se considera a los primers pueblos que trayoron los campos d'urnas ni como ilirios ni como celtas. Se considera que los ilirios son una branca indoeuropea que individualizó en los Balcans occidentals en la primera edat de Fierro. S'interpreta que los portadors de los primers campos d'urnas que entroron en la peninsula estioron indoeuropeus no diferenciaus en las brancas linguisticas actuals y que charrarían un antigo europeu, que mos ha dixau un lexico que Coromines baptizó como sorotaptico.
Se sabe que los antipasaus lingüisticos de los basco-aquitanos tamién yeran portadors de los campos d'urnas porque en los pireneus navarros bi ha uns cromlechs con urnas, como lo que podemos veyer en lo mont Orkulu en Irati.
Neton
Neton ye una divinidat guerrera que recibiba culto en l'antiga Hispania, sobre tot en arias indoeuropeas. En a interpretatio romana fue asimilato a Marte. Se'n tien conoixencia por inscripcions en as que trobamos diferents variants d'o nombre y por a mención de Macrobio sobre os antigos accitani (habitants de Guadix).
En una ara procedent de Conimbriga y actualment desapareixita Barboza Canaes trobó en 1815 a palabra Neto. En unatra de Trujillo se documenta a palabra Netoni Deo.
En o bronce de Botorrita se puet leyer a palabra Neito, y beluns la interpretan como un teonimo.
Martín Almagro Gorbea trobó escrito Niethos en un grafito en alfabeto griego arcaico, gravato sobre un vaso griego calendato entre os anyos 590 y 570/560 aC procedent de Huelva.
Posible culto en l'aria iberica
En o monumento de Binéfar, Antonio Beltrán Martínez podió leyer "neitin", y esta palabra tamién s'ha documentato en o chacimiento d'Ullastret (provincia de Chirona). Neitin se puet interpretar como un teonimo, pero no ye seguro, y podría estar una formula funeraria u un antroponimo.
Piera
Piera ye un municipio catalán situato en a provincia de Barcelona, comarca de l'Anoya y partiu chudicial d'Igualada. A suya población ye de 13.652 habitants (2007), en una superficie de 57,11 km² y con una densidat de población de 239,05 hab/km².
Piera ye situato a 324 metros sobre o livel d'a mar. D'o suyo termin municipal fan parte os lugars de El Badorc, El Bosc de l'Àliga, Els Boscos de Can Martí, Ca n'Aguilera, Can Bonastre, Can Bou, Can Cairot, Can Canals de Masbover, Can Claramunt, Can Creixell, Can Martí de l'Estela, Can Mas, Can Mata, El Castell de la Ventosa, La Fortesa, La Grua, Sant Jaume Sesoliveres, Sant Jordi, Vallbonica y La Venta i Can Musarro.
O termin municipal de Piera muga a lo norte con os termins municipals de Castellolí y El Bruc; a lo nord-este con Els Hostalets de Pierola; a l'este con Masquefa; a lo sudeste con Sant Llorenç d'Hortons; a lo sud con Sant Sadurní d'Anoia; a lo sudueste con Torrelavit; a l'ueste con Cabrera d'Anoia y a lo norueste con La Pobla de Claramunt y Vallbona d'Anoia.
Hierba
thumb|right|200px|[[Conyza canadensis, una hierba.]] Una hierba (pronunciau /'jerba/, como "yerba"; d'o latín <HERBA) u planta herbacia ye cualsiquier planta pertenecient a una especie no lenyosa, con una altaria comprendida d'entre bels centimetros y no mas d'1,5 metros aproximadament. Cuan una planta presenta ixas caracteristicas, se diz que tiene port herbacio.
Tussilago farfara
A pata de mula (Tussilago farfara (Linnaeus) ) ye una planta d'a orden d'os Asterales y familia Asteraceae que ye nativa d'Europa y partis d'Asia occidental y central. Tamién ye una planta comuna en America d'o Norte y d'o Sud, an s'ha introduciu.
Hierba
A mayor parte de a biodiversidat de plantas superiors que i ha en o planeta Tierra son especies no lenyosas que pueden decir-se hierbas. En bels climas y ecosistemas terrestres representan un porcentache elevadismo d'as plantas presents, por o que a suya importancia ye cabal.
Tussilago farfara
A planta mide tipicament de 10 a 30 cm d'altaria.
Hierba
Anque no ye una condición decisiva ta considerar que una planta ye hierba, muitas d'as especies que popularment se conoix asinas son anyals u bianyals y cumplen o suyo ciclo biolochico en una anyada. A sobén creixen vivament en os meses d'oraches favorables, pero se les ixecan as partes aerias en a estación mas cruda, no quedando sique as estructuras soterranias de resistencia (radices, bulbos u tuberclos) que les permiten tornar a brostar cuan as condicions tornan a estar favorables.
Piera
Historia
En 1431 pasó a mans d'o monesterio de Pedralbes.
Hierba
Bellas especies, con un ciclo estrictament anyal, creixen, fan a florada, fructifican y mueren en semanas u meses, adintro d'una mesma anyada. En istos casos, os percullos que amaneixen a la siguient estación de creiximiento son os nuevos piez, naixius de simients, que pertenecen a la siguient cheneración.
Piera
Historia
Fue o lugar de naxencia (1593) de Joan Orpí i del Pou, conqueridor y fundador d'a ciudat de Barcelona, en Venezuela.
Daganzo de Arriba
Daganzo de Arriba ye un municipio espanyol d'a comunidat autonoma de Madrit. A suya población ye de 10.082 habitants (2021) en una superficie de 43,77 km².
Idioma esloveno
O esloveno (slovenščina) ye una luenga eslava charrata prencipalment en Eslovenia, an ye l'idioma oficial. Bi ha entre 36 y 46 dialectos d'a luenga eslovena.
Barzun
Barzun (Barzun en occitán, Barzun en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Vals de l'Ossa y o Lagoin y rechión de Nueva Aquitania. A comuna yera parte de l'antiga provincia d'o Biarn.
A suya población ye de 586 habitants (2006) en una superficie de 8,19 km², con una densidat de población de 71,60 hab/km².
Violant de Bar
Violant de Bar (Ducau de Bar, Lorena, Francia 1365 - Barcelona, 1431), infanta de Bar y reina consort d'a Corona d'Aragón como segunda muller de Chuan I d'Aragón (1387-1396).
Culta, poliglota, lectora y escritora, deixó como legau un total de 45 volumens de cartas (bells 9.000 folios) en as que mos parla d'a vida politica y cultural d'o momento asinas como d'o suyo papel como filla, muller y mai. Escritas en latín y catalán, ye una d'as coleccions mas amplas escritas por una muller en a Espanya medieval. Todas ellas se conservan en l'Archivo Cheneral d'a Corona d'Aragón en Barcelona.
Monistrol de Calders
Monistrol de Calders ye un municipio catalán situato en a comarca d'o Baches y provincia de Barcelona.
Violant de Bar
Biografía
En 1380 se casó en Montpeller con o infant Chuan, contra a voluntad d'o rei Pero o Ceremonioso (que quereba casar a o suyo fillo Chuan con María de Sicilia). Tenió buena relación con o suyo mariu, pero unas relacions dificils con os suyos suegros, mas que mas con a zaguera muller d'o rei Pero: Sibila de Fortià. O conflicto yera de tals dimensions que se creyoron en a cort dos partius arredol de cada muller. Remató en l'anyo 1387, con a muerte d'o rei y a puyada a la cadiera reyal de Chuan, iste fació engarcholar a Sibila y ceder toz os suyos biens a Violant.
Monistrol de Calders
A suya población ye de 701 habitants(2008), en una superficie de 21,96 km² con una densidat de población de 31,92 hab/km².
Violant de Bar
Biografía
Dende alavez, Violant y o suyo mariu prencipioron una vida de luxo y malversación d'as rentas d'a monarquía, aduyaus por as camariellas de cadagún. As Corz de Monzón de 1383 y as de 1388 denuncioron istos feitos, pero fuoron desoyídas.
Monistrol de Calders
Cheografía
A localidat de Monistrol de Calders ye situata a 447 metros d'altaria sobre o livel d'a mar.
Violant de Bar
Biografía
Quan en l'anyo 1396 o rei Chuan morió mientres se trobaban de cazata, sin denguna descendencia masculina que le sobreviviera, a reina Violant simuló estar embarazada ta protecher-se, manimenos pronto se descubrió a falsedat y se nombró nuevo rei a o chirmán de Chuan, Martín I l'Humanista.
No tornó a fer parti en a politica reyal dica a muerte d'o nuevo rei en l'anyo 1410, tamién sin descendencia. Alavez esfendió a posibilidat d'os dreitos succesorios d'o nieto d'ella, Luis de Calabria, debant d'os seguidors de Ferrando de Trastamara, candidato que a la fin aconsiguió a cadiera reyal d'a Corona de Aragón en 1412 a traviés d'o Compromís de Casp.
Matrimonio y descendencia
Se casó en 1380 en Montpeller con o rei d'Aragón, de Valencia, de Mallorca, de Cerdenya y de Corcega y conte de Barcelona, de Rosellón y de Cerdanya Chuan I o Cazataire, convertindo-se en a suya segunda muller. D'iste matrimonio naixioron:
Amás tenioron cuantos fillos que murioron poco dimpués d'o suyo naiximiento:
Aeropuerto de Logronyo-Agonciello
L'aeropuerto de Logronyo-Agonciello (en castellano y oficialment Aeropuerto de Logroño-Agoncillo; OACI: LERJ, IATA: RJL) ye situato 14 km a l'este d'a ciudat de Logronyo, en o termin municipal d'Agonciello.
Judo
thumb|250px|dreita |Logo olimpico d'o judo. right|thumb|125px|Kanji d'o judo.
O judo (柔道) ye un arte marcial chaponés, establito por Jigorō Kanō (en chaponés 嘉納治五郎) en l'anyo 1882. Kano querió complegar a esencia d'o Jiu jitsu y atras artes de luita orientals en una sola y basica, fuyindo de tecnicas periglosas u inutils y creó o Instituto Kōdōkan ta o desembolique y a difusión d'o judo, en l'actualidat o judo tien una gran difusión arredol d'o mundo, y ye esporte olimpico dende os Chuegos Olimpicos de 1964 en Tokio.
S'en fa con una vestimenta especial que ye conoixida como judogi, lo puesto an se practica recibe lo nombre de dojo y en o suelo i hai lo tatami, un alfombrau que sirve pa amortecer las aterrizadas y cotilladas y no fer-se mal en cayer.
Vestimenta
250px|right |thumb|Judogi de color azul La vestimenta usada en o judo recibe lo nombre de judogi, y con o cinturón (obi en chaponés) forma l'equipo personal y necesario pa poder practicar-lo, esta deriva d'a traza de vestir en Chapón antes d'o sieglo xx.
O cinturón ye utilizau ta subchectar o trache y a mas o suyo color endica o livel d'aprendizache. Iste sistema de clasificación d'o livel ha estau adoptau per muitas atras artes marcials y sistemas mixtos modernos d'orichen coreano, chino, americano, hawaiano, entre d'atros ideyaus mientres lo sieglo XX.
Cantón de la Costa Salanquesa
O cantón de la Costa Salanquesa (en catalán cantó de la Costa Salanquesa, en francés canton de la Côte Salanquaise) ye una división administrativa francesa situata en o departamento d'os Pireneus Orientals, en a rechión d'Occitania, districto de Perpinyán.
A capital d'o cantón ye a localidat de Sant Llorenç de la Salanca.
Francisco Ibáñez
Francisco Ibáñez Talavera (Barcelona, 15 de marzo de 1936) ye un debuixant de cómics catalán. Ye o creyador de muitos personaches de cómic entre os que bi ha que destacar Mortadelo y Filemón, El Botones Sacarino, Pepe Gotera y Otilio, Rompetechos y 13 Rué del Percebe. Ha aconseguito vender 150 millons de copias d'os albums de Mortadelo y Filemón.
Tierra de Barros
Economía
Os cultivos mas importants son a olivera, a vinya, y l'allo.
Cantón de Perpinyán-8
O cantón de Perpinyán-8 (en catalán cantó de Perpinyà-8, en francés canton de Perpignan-8) yera una división administrativa francesa situata en o departamento d'os Pireneus Orientals, en a rechión d'Occitania, districto de Perpinyán (en yera a suya capital).
A suya población yera de 12.620 habitants (2008). En feba parte 1 comuna, una parte d'a ciudat de Perpinyán.
A capital d'o cantón yera a localidat de Perpinyán. L'actual Consellero cheneral d'o departamento yera Hermeline Malherbe-Laurent.